
Cyflwyniad

O fewn y modiwl hwn trafodwyd nifer o themâu sy’n effeithio ar fywyd plentyn megis trosglwyddo, cynnydd, lles, rhanddeiliad, tlodi, cydweithio aml asiantaethol, hawliau plant a chynhwysiant. Fel rhan o’r aseiniad dewiswyd un agwedd benodol i ffocysu arno er mwyn feddwl am ymyrraeth briodol er mwyn ceisio wella’r agwedd yna o fewn yr ysgol. Dewiswyd canolbwyntio ar Grŵp Maethu fel ymyrraeth yn dilyn profiad o weld y sesiwn ar waith. Cyflwynwyd y syniad hwn o flaen bwrdd o Lywodraethwyr er mwyn ceisio cael y syniad wedi’i arianu. Ymchwiliwyd i’r polisïau statudol sydd ynghlwm ag addysg a gofal plant yng Nghymru er mwyn ehangu gwybodaeth bersonol ar gyfer y dyfodol. Rhannwyd y ffeil i with rhan: Cyd-destun yr ysgol, Yr Ymyrraeth, Deunydd cefndirol a throsolwg o’r themâu a chanfyddiadau, Y broses feddwl, Gwerthusiad, Llyfryddiaeth ac Atodiadau.
Atodiad 1- Script
Atodiad 2- Pwynt Pŵer
Atodiad 3- Llythyr Caniatâd
Atodiad 4- Cynllun Datblygu Ysgol
Atodiad 5- Crynodeb o’r Grant Amddifadedd Disgyblion


Linc fideo ar YouTube: https://youtu.be/na_b8kBkOW8







Cefndir yr ysgol

Mae ysgol A yn Ystradgynlais ym Mhowys. Ar hyn o bryd mae 210 o ddisgyblion yn yr ysgol, yn cynnwys 18 sy’n mynychu’r ysgol feithrin. Mae gan yr ysgol 10 dosbarth o blant oed cymysg, yn cynnwys tri chyfleustra addysgu arbenigol i ddua 25 o blant gydag anghenion dysgu ychwanegol (ADY). Mae bron pob un o’r disgyblion o ethnigrwydd Prydeinig ac yn siarad Saesneg adref. Oddeutu 25% o ddisgyblion sy’n gymwys i brydau ysgol am ddim, sydd ymhell uwchlaw cyfartaledd Cymru o 20%. Mae’r ysgol yn adnabod 27% o ddisgyblion gydag ADY, sydd uwchlaw cyfartaledd cenedlaethol o 25%. Dechreuodd y pennaeth ei swydd yn 2012, pryd agorodd yr ysgol newydd yn dilyn ad-drefnu ysgolion yn ardal Ystradgynlais. Mae’r nifer o ffoaduriaid wedi symud i’r ardal yn ddiweddar gyda nifer o rain yn mynychu’r ysgol hon. Mae’r gyllideb ysgol o £4,189 ar gyfer pob plentyn. Yr uchafswm i bob plentyn yn yr ysgol gynradd ym Mhowys yw £7,431 a’r lleiafswm £3,035. Mae’r ysgol hon yn 21ain allan o 84 o ysgolion cynradd ym Mhowys o ran ei gyllideb ysgol fesul disgybl.
Gweledigaeth yr ysgol yw creu amgylchedd dysgu diogel a hapus sy’n galluogi i’r plant ddeall eu llawn botensial. Teimlwn mai plant yn elwa’n llawn o’r ysgol gynradd pan mae rhieni, staff a’r plant yn gweithio fel partneriaid yn eu dysgu. Ein nod yw darparu cyfleoedd bydd yn ysgogi a chymell a disgwyl cyflawniad ac ymddygiad  uchel ond realistig.










Script Fideo

Croeso, hoffwn ddiolch i chi gyd am eich presenoldeb yn y cyfarfod y bore yma. Gobeithio eich bod wedi cael amser i atgoffa eich hun o ein cynllun datblygu ysgol cyn y cyfarfod. Yn dilyn ein hymweliad diweddar Estyn rwy’n ymwybodol bod elfennau sydd angen i’r ysgol gyfan wella. Un elfen benodol noda Estyn yn yr adroddiad oedd bod angen gwella’r ddarpariaeth gofal, cefnogaeth ac arweiniad.
Fel rwy’n siŵr rydych yn ymwybodol, ystyriwn les y plant yn sylfaen i sut mae’r cwricwlwm wedi cael ei greu. Cyfrifoldeb ni: y pennaeth, staff, rhieni, disgyblion, asiantaethau a’r gymuned fel rhan o dîm yw hi i sicrhau ein bod yn cyflawni anghenion pob plentyn yn yr ysgol hon. Mae’n bwysig i ni felly i sicrhau ein bod yn darparu digon o gyfleoedd i ddatblygu lles y plant oherwydd mae hyn yn sylfaen i'w dysgu.
Yn dilyn ymweliad diweddar i ysgol B gwelais strategaethau helaeth i ddatblygu lles eu plant yn dechrau o’r cychwyn yn yr ysgol. Hoffwn gyflwyno i chi heddiw Grwpiau Maethu. Mae Grŵp Maethu yn cynnwys carfan o dua 6-10 o blant gyda’r nod i fynd i'r afael â rhwystrau dysgu sy'n deillio o anawsterau cymdeithasol, emosiynol neu ymddygiadol mewn modd cynhwysol a chefnogol. Daw sylfaen y grŵp maethu o arferion sy’n seiliedig ar dystiolaeth ac yn cynnig ymyrraeth gynhwysol sydd ag ffocws sy’n gweithio yn y hirdymor.
Sut felly gallwn weithredu’r hyn o fewn ein hysgol ni? Gwelwch fod yr ystafell yn cael ei gynllunio fel cartref i geisio datblygu elfennau o berthynas, cyfathrebu a chydweithio. Yn amlwg mae’r amgylchedd dysgu o fewn yr ystafell yn chwarae rôl ganolog i’r ymyrraeth oherwydd rhaid i’r Grŵp Maethu teimlo fel lle diogel i’r plant i fynd. Noda Estyn (2016) bod amgylchedd dysgu da yn angenrheidiol er mwyn datblygu lles plant. Sylwch fod bwrdd a lle i baratoi bwyd, mae hyn yn rhoi cyfrifoldeb i’r plant wrth benodi gwahanol bobl i greu’r tost, glanhau a gosod y bwrdd. Bydd y plant yn elwa wrth gael delfryd ymddwyn yn ogystal â theimlo’n ddiogel yna oherwydd y perthynas cryf maent yn creu gyda’r arweinydd. Gwelwch hefyd nifer o adnoddau o amgylch yr ystafell i’w hatgoffa sut i ymddwyn. Bydd y plant yn parhau i fod yn rhan weithredol o’r prif ddosbarth er eu bod yn mynd allan am gyfnodau ac felly ni fydd y plentyn yn colli allan.
Pwysleisia Llywodraeth Cymru y pwysigrwydd o gael perthynas da rhwng yr ysgol, plant a rhieni oherwydd taith ar y cyd yw addysg plentyn. Wrth ehangu dealltwriaeth rheini ar sut all yr ymyrraeth hon fod o fudd i’w phlant mae’n cadw’r perthynas da rhyngddynt. Pwysig yw hi hefyd i gael caniatâd y rhieni/ gwarchodwyr cyn iddyn dechrau’r ymyrraeth, gwelwch o’ch blaen templed o’r llythyr.
Yn amlwg ni allwn grwpio plant i un categori e.e. bod pob plentyn Prydau Ysgol am Ddim angen cymorth maethu. Gwelwyd rhai enghreifftiau Ysgol B o sut maent wedi grwpio’r plant hyn yn ôl eu hanghenion ac felly gwelwyd bod grŵp i’r rhai sydd angen cymorth emosiynol, iaith, mathemateg yn ogystal â grŵp maethu i’r plant MAT. Yn y bore bydd y plant o fewn y prif ddosbarth yn cael gwersi llythrennedd a rhifedd ac yna yn dod i’r Grŵp Maethu 2/3 prynhawn yr wythnos. Cewch hefyd darpariaeth fore ac egwyl lle mae cyfle i’r plant cymdeithasu gyda’i gilydd wrth fwyta ei frecwast neu ffrwyth. Mae hyn hefyd yn gyfle i’r oedolyn cael sgwrs gyda’r disgyblion i sicrhau eu bod nhw’n hapus ac yn llon.
Noda bod Estyn (2014) er nad yw ysgolion yn gallu datrys y linc rhwng plant o gefndiroedd difreintiedig â’r rhai sy’n tangyflawni gall y defnydd o grwpiau maethu wella’r sefyllfa yn sylweddol. Er hyn rhaid cael rhywbeth i asesu llwyddiant unrhyw ymyrraeth ac felly gallwn ddefnyddio rhaglen Boxall i wneud hyn. Byddwn yn defnyddio’r rhaglen i benderfynu pa ddisgyblion sydd angen mynd i’r grwpiau penodol yma. Mae’r rhaglen yn un hawdd i ddefnyddio ac felly ni fydd yn achosi llawer fwy o straen gwaith ar athrawon mae’n fater o dicio’r blychau sy’n gweddu â’r unigolyn ac yna bydd y rhaglen yn cynhyrchu targedau sy’n berthnasol iddyn nhw. Caiff yr asesiad i wneud pob 12 wythnos ar lein a hefyd yn ffordd i dracio cynnydd y plant o fewn y grŵp.
Yn amlwg mae cost i’r hyn rydym yn trafod fel y gwelwch ar y cynllun datblygu. Ond, wrth ystyried ymddatodiad ysgol B o sut maent yn gwario’i arian grant amddifadedd gallwch weld gall costau hyfforddiant a chynnal y grwpiau hyn i gyd cael eu talu trwy’r grant. Gallwn wneud addasiad o hyn i’w deilwra i’n hysgol ni. 
Wrth i'r plant ddysgu'n academaidd a datblygu sgiliau cymdeithasol maent yn datblygu hyder, yn fwy ymatebol i eraill, yn datblygu hunan-barch ac yn ymfalchïo mewn cyflawni ac ymddwyn yn dda. Mae’r grwpiau yma wedi gweld llwyddiant am fwy na 40 mlynedd yn y Deyrnas Unedig ac ar draws y byd megis Canada a Seland Newydd.
Os ddefnyddiwn ysgol B fel arfer da, un cydnabydda’ Estyn (2015) yr agweddau gofal, cefnogaeth ac arweiniad yn rhagorol gall ein canlyniadau gwella’n sylweddol. Sylwch fod 89% o’r plant o fewn y grŵp wedi gwneud cynnydd sylweddol yn emosiynol ac yn gymdeithasol. Mae 100% wedi gwneud cynnydd yn rhyw agwedd ac 87% yn gwneud cynnydd yn y pynciau craidd. Erbyn diwedd y Cyfnod Sylfaen sylwch fod 72% o blant prydau ysgol am ddim i gymharu â 76% heb brydau am ddim wedi cyrraedd eu marciau disgwyliedig yn y pynciau craidd. Ffigwr hynod o dda i gymharu â ffigyrau Llywodraeth Cymru (2014) bod plant o gefndiroedd breintiedig yn debygol o wneud 30% yn well na phlant difreintiedig.
Mae’r ymyrraeth hon yn un gallwn ddefnyddio ar hyd yr ysgol o’r cychwyn yn y Cyfnod sylfaen hyd at ddiwedd Cyfnod Allweddol 2. Mae’r ymyrraeth hefyd yn cael ei ddefnyddio o fewn rhai ysgolion uwchradd. Ystyriwn hyn fel rhywbeth cadarnhaol oherwydd mae’n ymyrraeth ddilynol ysgol gyfan felly mae’n sicrhau continwwm trwy gydol taith dysgu’r plant o fewn yr ysgol gynradd. Un o ddibenion Donaldson (2015) yw bod angen i blant datblygu i fod yn unigolion iach, hyderus. Rhaid i blant gael y pethau sylfaenol megis teimlad o berthyn a chariad yn gyntaf cyn iddynt allu dysgu a dyna beth mae’r grŵp maethu yn galluogi ni i wneud.
Pwysig yw hi felly i weithredu’r ymyrraeth hon yn ein hysgol ni er mwyn sicrhau dyfodol llwyddiannus i holl blant yr ysgol. Hoffwn ddiolch i chi unwaith eto am eich presenoldeb a’ch gwrandawiad o fewn y cyfarfod hwn. Gobeithiaf erbyn hyn rydych yn gweld y fudd o’r ymyrraeth Grŵp Maethu a sut allwn weithredu hyn o fewn yr ysgol. Yn y cyfarfod nesaf byddwn yn trafod pecynau SHARE sydd yn rhoi adnoddau i’r plant difreintiedig fynd adref â i hybu datblygu sgiliau yn y cartref yn ogystal â’r ysgol. Rwy’n agored i ateb unrhyw gwestiynau sydd gennych nawr, diolch.

Yr Ymyrraeth

Ffocws yr ymyrraeth hon yw lles er ei bod yn gorgyffwrdd â nifer o’r themâu a thrafodwyd o fewn y modiwl. Dyffinir lles fel teimlo’n gyfforddus ac yn iachus yn gorfforol, emosiynol, cymdeithasol yn ogystal ag yn feddyliol (NHS, 2017). Dewisir yr ymyrraeth Grŵp Maethu oherwydd ei fod yn ffordd lwyddiannus i ddatblygu agweddau ymddygiad, emosiynol a chymdeithasol y plant. Atgyfnertha hyn gan Nurture UK (2017) lle noda bod plant yn datblygu sgiliau llythrennedd a rhifedd wrth fynychu’r grŵp ac yn llawer mwy hyderus o fewn eu prif ddosbarthiadau sydd yn arwain at gynnydd yn eu cyfranogiad.
[image: ] Ceir cysylltiad amlwg rhwng Hierarchaeth Anghenion Maslow (1943) â phwrpas y Grwpiau Maethu oherwydd bod angen i blant gael y pum haen yma i allu dysgu a datblygu’n academaidd. Sylwir fod anghenion megis ymlacio, bwyd a diogelwch yn sylfaen i’r holl bell. Adlewyrcha hyn o fewn y Grŵp maethu oherwydd ei bod yn lle cartrefol i’r plant ddod a gwelir yr oedolyn fel delfryd ymddwyn. Pwysig yw hi i sicrhau bod yr amgylchedd dysgu sy’n gartrefol, diogel ond hefyd yn galluogi iddynt ddatblygu sgiliau. Dylid cael digon o ardaloedd o fewn y dosbarth megis ardal i greu ac i fwyta gyda’i gilydd a seddi meddal i wneud gweithgareddau anffurfiol (LlywCynulliadCymru, 2010, t.11). Gellir ystyried yr amgylchedd dysgu yn rhan allweddol o lwyddiant y grŵp oherwydd caiff ei hystyried fel canolbwynt i ddatblygiad plant. Ymhellach caiff yr amgylchedd dysgu ei hystyried fel y trydydd athro (ReggioChildren, 2019).
Sonia Dweck (1970, dyfynnwyd yn Pound, 2009, t.24) bod angen i blant ddatblygu meddylfryd twf er mwyn llwyddo a dylid rhoi amser penodol i ddatblygu hyn. Ar ddiwedd sesiwn bydd y plant yn ceisio datblygu ymwybyddiaeth ofalgar wrth ymlacio a chodi hunan-fry y plant. Yn dilyn adroddiad diweddar nodir bod 67,000 o blant 11-16 yn cael eu hymweld ynglŷn â lles (TheChildren’sSociety, 2019). Wedi dweud hyn nid oes ffigyrau am blant cynradd, yn amlwg mae’r Grwpiau Maethu yn angenrheidiol iddynt i ddatblygu lles. Pwysleisia’r Ddeddf Cydraddoldeb (2010) dylid sicrhau bod pawb yn cael yr un cyfleoedd ac felly wrth roi mynediad i Grŵp Maethu i’r garfan o blant sydd eu hangen mae’n rhoi’r dechrau gorau iddynt i geisio datblygu canlyniadau academaidd i’r un safon a phlant o gefndiroedd breintiedig.
Her amlwg o’r ymyrraeth hon yw’r pris oherwydd bod rhaid talu am yr hyfforddiant yn ogystal â phris mynediad i Boxall. Wedi dweud hyn trwy ddefnyddio’r arian o Grant Amddifadedd Plant mae hyn yn galluogi i’r ysgol dalu am yr hyfforddiant. Yn ychwanegol dadleua Sloan (et al, 2016, dyfynnwyd yn NurtureUk, 2019, t.13) ei bod yn debygol o fod yn fuddsoddiad cost-effeithiol sydd yn mynd i gael effaith cadarnhaol ar gymdeithas y dyfodol. Rhaid bod ffordd o asesu er mwyn i athrawon gweld cynnydd a gwendidau disgyblion i allu cyrraedd eu hanghenion (Black a William, 1998). Defnyddir rhaglen ar lein o’r enw Boxall er mwyn tracio cynnydd ac asesu plan o fewn y grŵp ymyrraeth pob deuddeg wythnos.
Ar y cyfan ceir cytundeb bod Grwpiau Maethu yn fuddiol i blant a phwysleisia Donaldson (2015, t.27) bod angen i ni osgoi rhoi plant dan anfantais oherwydd tlodi. Er mwyn ymateb i’r gofyn hyn pwysig yw hi i weithredu’r grwpiau yma er mwyn adeiladu’r sylfaen i ddysgu’r plant. Ceir nifer o elfennau yn effeithio ar les y plant a gwelir hyn o fewn model Bronfenbrenner. Datblygir nifer o sgiliau wrth fod yn rhan o’r ymyrraeth a chysylltir nifer â’r ddogfen sgiliau’r 21ain ganrif. Un sgil a phwysleisir wrth fynychu’r grwpiau yw bod plant yn datblygu gwydnwch a byddent ddim yn gwneud hyn o fewn sefyllfa prif ddosbarth (NurtureGroupNetwork, 2016, t.2).
Hawlia Seigel (2011) bod angen saith beth ar gyfer cael meddylfryd iach sef cwsg, amser corfforol, ymlacio, amser ffocws, chwarae, adlewyrchu a chyswllt. Ystyrier fod ymyrraeth Grŵp Maethu yn targedu nifer o’r anghenion hyn oherwydd ei fod yn lle pwrpas i’r plant ymlacio ond hefyd ceir gweithgareddau ei gynllunio’n bwrpasol i dargedu sgiliau penodol. Dengys hyn ei fod yn ymyrraeth briodol i sicrhau datblygiad lles y plant. Esbonia gwaith Bowlby (1969, dyfynnwyd yn Pound, 2006, t.45) y theori ymlyniad sef bod plant yn cael ei eni i greu ymlyniadau ac mae hyn yn rhoi synnwyr o ddiogelwch iddynt. Ymhelaetha nid oes rhaid i’r perthynas hyn dod wrth riant os nad yw’r plentyn yn cael teimlad o berthyn adref gall hyn fod yn oedolyn o fewn y grŵp maethu. Er hyn rhaid pwysleisio nid pwrpas y grŵp maethu yw cymryd rôl rhiant ond mae’n lle i blentyn teimlo’n ddiogel (ibid).
Pwysig yw hi i sicrhau bod hawliau plant yn cael ei weithredu o fewn yr ysgol. Ystyrier y Grŵp Maethu fel ffordd o sicrhau bod y disgyblion yn cael ei hawliau megis erthygl 31 yr hawl i ymlacio a chwarae ac erthygl 29 yr hawl i fod y gorau gallwch fod (CCUHP, 2019).
Dywed Weaver a Wilding (dyddiad anhysbys) “When students feel safe and supported, they are truly ready and able to learn.” Wrth feddwl am Grŵp Maethu fel ymyrraeth dyma nod yr holl beth er mwyn rhoi sylfaen cadarn i’r plant gallu cyrraedd eu llawn botensial.



















Deunydd cefndirol a throsolwg o’r themâu a chanfyddiadau

Ceir dau brif thema yn rhedeg trwy’r darnau i gyd sef bod angen gwella’n sylweddol y cyswllt rhwng plant a chefndiroedd difreintiedig â chanlyniadau is a phwysigrwydd cael perthynas da rhwng pawb sydd ynghlwm ag addysg y plentyn er mwyn cydweithio’n effeithiol. Daw themâu eraill yn amlwg hefyd megis pwysigrwydd cael ymyrraeth/strategaeth ysgol gyfan, defnyddio arfer da ysgolion i ddangos esiampl a’r cysyniad o’r cylch difreintiedig.
Mynna Estyn (dyddiad anhysbys, dyfynnwyd yn BBC Cymru’n Fyw, 2013) bod angen i Lywodraeth Cymru wneud llawer mwy i leihau’r effaith mae tlodi yn cael ar gyflawniad disgyblion. Wedi dweud hyn noda’r Nurture Group Network (2016, t.2) bod Grwpiau Maethu yn gwella ymddygiad a phresenoldeb disgyblion ac felly gall hyn arwain at well dealltwriaeth. Yn hirdymor gall hyn wella canlyniadau'r disgyblion wrth sicrhau eu bod nhw yn y gwersi ac yn gallu canolbwyntio. Ar y llaw arall dadleuir nad oes digon o dystiolaeth i ddangos bod Grwpiau Maethu wir yn effeithio ar gynnydd academaidd (JRF, 2013. t.7). Er hyn ceir cytundeb cyffredinol bod y grwpiau yn bendant yn gwella lles plant ac felly yn aml mae hyn yn arwain at ganlyniadau gwell oherwydd eu bod yn gallu canolbwyntio o fewn y dosbarth.
Dengys ystadegau bod y bwlch rhwng cyraeddiadau plant prydau ysgol am ddim (PYD) â’r plant sydd heb brydau am ddim llawer rhy eang. Yn ôl ERW (2018, t.5) 10% o blant PYD sy’n cyrraedd eu gradd targed erbyn TGAU i gymharu â 50% i blant eraill.  Dengys y ffigyrau hyn bod angen newidiadau sylweddol er mwyn ceisio lleihau’r blwch rhyngddynt. Mynna Donaldson (2015, t.27) y dylent osgoi rhoi plant dan anfantais oherwydd tlodi. Atgyfnertha hyn gan Lywodraeth Cymru (dyddiad anhysbys, dyfynnwyd yn BBC Cymru’n Fyw, 2013) lle noda ei dair prif flaenoriaeth sef llythrennedd, rhifedd a thorri’r cysylltiad rhwng tlodi a chyrhaeddiad isel. Ni ellir gwadu’r ffaith bod y bwlch rhwng y disgyblion PYD â’r rhai heb PYD yn un sylweddol. Canfydda’ Estyn (2014, t.10) bod y bwlch yn cynyddu wrth fynd trwy’r ysgol ac felly rhaid sicrhau'r un ddarpariaeth o fewn ysgolion uwchradd er mwyn sicrhau nad yw’r bwlch yn cynyddu wrth i’r disgybl fynd yn henaf.
Er mwyn sicrhau llwyddiant unrhyw ymyrraeth rhaid cael cydweithrediad a pherthynas da gyda’r rhai sydd ynghlwm â datblygiad plentyn megis y disgybl eu hun, rhieni/gwarchodwr ac asiantaethau. Awgryma Estyn (2014, t.6) bod ymgysylltu â rheini'r dysgwyr a chreu perthynas da rhyngddynt yn strategaeth dda i helpu’r broses i oresgyn rhwystrau rhag dysgu. Gwelir yr elfen hon yn cael ei hailadrodd o fewn y darnau wrth bwysleisio’r effaith mae perthynas da yn cael ar ddatblygiad plentyn. Ychwanega Nurture UK (2019, t.5) bod modelu perthynas da rhwng oedolyn â’r plant yn yr ysgol megis yn y Grwpiau Maethu yn cael effaith cadarnhaol ar berthynas y plentyn â’u rheini adref.
Awgryma Estyn (2014, dyfynnwyd yn NurtureGroupNetwork, 2016, t.3) bod Grŵp Maethu yn strategaeth aml asiantaethol er mwyn ymgysylltu teuluoedd plant difreintiedig a'i fod yn allwedd i wneud pont rhwng yr ysgol â’r cartref. Sonnir fod disgyblion o gefndiroedd difreintiedig yn fwy tebygol o gael rhieni sydd ddim yn rhan o’u haddysg a gyda delwedd wael o addysg (BBC Cymru’n Fyw, 2013). Ystyrier felly'r rôl ganolog sydd rhieni ag ymrwymiad plentyn ac yn aml os mae plant yn cael mewnbwn cadarnhaol wrth y rhieni a’r ysgol mae hyn yn gwella cyfranogiad ac ymgysylltiad disgyblion i’w addysg (JRF, 2013, t.6).
Gellir defnyddio'r un ymyraethau ag ysgolion o fewn yr ardal er mwyn sicrhau continwwm yn enwedig wrth symud i’r ysgol uwchradd. Rhagfynega ERW (2018) bod dangos cysondeb rhwng ysgolion trwy benderfynu ar ddulliau strategol rhanbarthol yn arwain at gyflawniad llwyddiannus. Cyfateba hyn ac argymhellion Donaldson (2015) bod angen i ni sicrhau continwwm trwy gydol ysgolion Cymru. Pwysleisia Nurture UK (2019, t.12) bod angen cyflwyno Grwpiau Maethu i holl staff yr ysgol er mwyn sicrhau bod yr ymyrraeth yn un ysgol gyfan le mae pawb yn ymwybodol ohono. Argymhellir ffordd ymlaen fel defnyddio ysgolion llwyddiannus er mwyn arddangos arfer da i ysgolion eraill (Estyn, 2014, t.4). Wrth wneud hyn mae’n cyfiawnhau perthynas rhwng yr ysgolion yn ogystal â sicrhau’r un llwyddiant ar draws ysgolion.
O fewn rhai o’r adroddiadau gwelir y cysyniad o gylched difreintra yn codi sef os mae disgyblion yn dod o gefndiroedd difreintiedig eu nhw’n debygol o dangyflawni fel ei rheini ac felly yn aros o fewn y gylched o fod yn ddifreintiedig. Ymhellach awgryma ERW (2018, t.4) bod disgyblion difreintiedig yn tueddu disgwyl yn llai o fywyd a’u hunain ac yn debygol o beidio cael swydd. At hyn noda Estyn (2014, t.2) bod disgyblion difreintiedig yn fwy tebygol o fod ar gyflog isel neu’n ddi-waith. Yn amlwg rhaid torri’r cylched er mwyn sicrhau llwyddiant a chymhelliant o fewn yr ysgol er mwyn iddynt gael y sgiliau i gael swyddi yn y dyfodol. Awgryma Estyn (2014, t.2) y ffordd i wneud hyn yw cael ymyrraeth gynnar er mwyn dod i’r afael â’r sefyllfa o’r cychwyn i sicrhau bod agwedd bositif gan y disgyblion o’r ysgol.
Wrth feddwl at y dyfodol ceir cytundeb cyffredinol ar draws y darnau ysgrifenedig bod angen sicrhau ymyrraeth gynnar o fewn yr ysgol fel bod y plant yn gallu cael y ddarpariaeth gorau. Gwelir wrth i’r plant cael ymyrraeth unionsyth ei bod yn rhoi fwy o gyfle iddynt ddatblygu elfennau eraill megis lles yn gynnar sydd yn meddwl gallant wella’n academaidd o oedran llai. Pwrpas cael ymyrraeth megis Grŵp Maethu yw cael rhywbeth i’r disgyblion hyn i annog nhw i fynd i’r ysgol oherwydd yn aml mae’r grŵp hyn yn elfen mae’r disgyblion yn edrych ymlaen at fynd ato. Sylwir fod yr agwedd o berthynas yn un bwysig i adeiladu rhwng yr ysgol nid yn unig i sicrhau ymglymiad y rheini o fewn addysg eu plant ond hefyd i sicrhau nad yw delwedd negyddol y rheini o addysg yn effeithio ar y plant ac yn cael yr un canlyniad. Y ffordd ymlaen felly yw cynnwys y rhieni fel rhan o broses yn natblygiad y plant.







Gwerthusiad

Teimlais yn hapus gyda sut aeth yr aseiniad oherwydd roeddwn wedi cael cyfle i ddatblygu llawer o sgiliau megis ymchwilio i broblemau cyfoes, sgiliau technoleg a chyflwyno. Roedd cael y cyfle i ymweld ag ysgol os oeddent yn dymuno yn rhan fuddiol iawn o’r modiwl i mi oherwydd roeddwn wedi cael y cyfle i weld y Grŵp Maethu ar waith o fewn amgylchedd ysgol. Credaf fod y profiad hwn wedi rhoi pwrpas i fy ymchwil ac wedi rhoi dealltwriaeth lwyr i mi o’r broses. Pwysig yw hi i werthuso gwaith eich hun er mwyn penodi sut i wella yn y dyfodol. Noda hyn o fewn y safonau SAC newydd sef i fyfyrio’n feirniadol ar fy ngwerthoedd, gwybodaeth a sgiliau fy hun i wella dysgu.
Elfen nid wyf yn hyderus iawn iddi yw technoleg ac felly roedd yr agwedd o greu video a’i haddasu yn heriol i mi. Wedi dweud hyn ar ôl gorffen y fideo teimlais fy mod wedi datblygu hyder yn ogystal â sgiliau technoleg. Cyfateba hyn â safon SAC newydd sef i ddiweddaru fy ngwybodaeth am fy mhwnc/pynciau, a sut orau i’w haddysgu a’u hasesu. Teimlaf yn falch o gael y cyfle i allu ymarfer cyflwyno syniadau o ran grŵp o Lywodraethwr a chredaf wrth baratoi ar gyfer hyn mi fydd yn helpu i mi fod yn fwy hyderus wrth wneud hyn yn y dyfodol. Un peth rwyf wedi dysgu yw bod hefyd angen i gael ffordd o asesu cynnydd o fewn unrhyw ymyrraeth ac felly roeddwn wedi ymchwilio mewn i hwn a darganfod rhaglen briodol. Mae hyn yn ateb y safon SAC sef bod asesu’n cael ei ddefnyddio’n effeithiol i nodi anghenion dysgu pob dysgwr.
Wrth feddwl at y dyfodol mae’r modiwl yma wedi fy helpu i fynd i fy helpu fod yn athrawes well oherwydd rydym wedi astudio nifer o themâu cyfredol ac felly wrth fynd i’r byd gwaith gallwn gynnig syniadau ymyrraeth neu yn gwybod sut i ddelio gyda sefyllfa yn well. Rydym hefyd wedi cael gwybod am wahanol asiantaethau sydd allan i helpu megis Achub y Plant. Pwysleisia Donaldson (2015) y tri chyfrifoldeb trawsgwricwlaidd a theimlaf fel person proffesiynol fy mod wedi datblygu’r rhain i gyd o fewn y modiwl yn enwedig yr elfen technoleg oherwydd roedd hyn yn rhywbeth nad oeddwn yn hyderus gydag ynghynt. 
Byddaf yn dilyn Cod Ymddygiad ac Ymarfer Proffesiynol (EWC, 2018) wrth fod yn athrawes ac wedi datblygu’r rhain o fewn y modiwl hefyd megis 1.4 sef i feddu ar ddyletswydd gofal dros ddiogelwch dysgwyr a'u llesiant corfforol, cymdeithasol, moesol ac addysgol. Galluoga’r modiwl i mi ddatblygu fy ngwybodaeth o’r rôl allweddol sydd gan athrawon a sut allwn sicrhau'r cyfleoedd gorau i’r plant. Teimlaf yn hyderus i weithredu ymyrraeth o fewn ysgol ac rwy’n gobeithio rhannu fy syniadau o’r wahanol ymyraethau rwyf wedi dysgu yn y modiwl yma o fewn y byd gwaith y flwyddyn nesaf.

